FirstIndia Correspondent 2020/01/05 16:15
पेशावर: पाकिस्तान में ननकाना साहिब गुरुद्वारे पर हुए हमले को लेकर विवाद जारी है, इसी बीच वहां अल्पसंख्यकों पर अत्याचार का एक और सनसनीखेज मामला सामने आया है. पाकिस्तान मीडिया के मुताबिक पेशावर में एक सिख युवक की अज्ञात व्यक्ति द्वारा हत्या कर दी गई. सिख युवक का शव आज चामकनी थाना क्षेत्र में मिला है. वहीं मारे गए सिख युवक की पहचान रवींद्र सिंह के रूप में हुई है.
दरअसल घटना को लेकर एसएसपी ऑपरेशन पेशावर ने कहा है कि अज्ञात व्यक्तियों द्वारा 25 साल के सिख युवक रविंद सिंह की हत्या कर दी गई है. उन्होंने कहा कि पुलिस मामले की जांच में जुटी हुई है. बता दें कि शुक्रवार को गुरुद्वारा ननकाना साहिब पर भीड़ ने पथराव किया.
Sikh youth killed Murder in Peshawar Murder Peshawar Peshawar Police Ravinder Singh Pakistan